Lav et referat af nedenstående tekst:

Tekst:
Den tidligere landsholdsspiller har i de seneste sæsoner repræsenteret Team Aarhus, men flyttede fra årsskiftet til London. Det kommer givetvis som en overraskelse for mange, at det er lykkedes VEB's sportschef, Peter R. Jensen, at lave en aftale med den seksdobbelte europamester. - Lena har tidligere spillet i VEB, og med sine store kvaliteter både på og udenfor banen var det oplagt at spørge hende. Til min store overraskelse svarede Lena ja. Hun træner stadig tre-fire gange om ugen i Wimbledon, så der er tale om en væsentlig forstærkning. Hun kan hjælpe vores to U19-spillere Rikke Axelsen og Kristina Weesgaard rigtigt meget, vurderer Peter R. Jensen. Lena Frier Kristiansen er den tredje nye spiller i VEB-truppen. Yao Jie fra Holland og Peter Mikkelsen trækker også i den sorte VEB-trøje efter sommerferien. VEB har til gengæld sagt farvel til Jonas Rasmussen, Simon Mollyhus og Kristian Midtgaard. - Vi mangler mindst to herredoublespillere, men vi er heldigvis tæt på en spændende løsning, vurderer Peter R. Jensen.

Referat:
28-årige Lena Frier Kristiansen forstærker i den kommende sæson Vendsyssel Elite Badminton.